
Tavana Rantakoivun omavalvonnan seurantaraportti 1.5.2026-30.8.2026

Johdanto 

Omavalvontasuunnitelmamme on julkaistu Tavanan verkkosivuilla. Tällä seurantaraportilla julkistamme omavalvonnan toteutumiseen, valvonnan havaintoihin ja kehittämistarpeisiin liittyviä huomioita ja toimenpiteitä.

Omavalvontasuunnitelmamme mukaisen toiminnan toteutumista seurataan ja arvioidaan muun muassa säännöllisillä johtamiskeskusteluilla, poikkeamien seurannalla, auditoinneilla, asiakas- henkilöstö-, läheis- ja tilaajakokemuksen mittaamisella.

Tämä raportti kuvaa omavalvontasuunnitelmamme toteutumista, toiminnassamme havaittuja kehittämistarpeita ja jo aloitettuja kehittämistoimenpiteitä ajalla 1.5.2026-30.8.2026.

1. Asiakaskokemus ja osallisuus 

Asukkaiden osallisuuden olemme mahdollistaneet kuukausittaisilla asiakaskokouksilla. Kuuntelemme asiakkaiden henkilökohtaisia mielipiteitä jatkuvasti päivittäisiin toimiin ja ulkoiluun liittyen. Asukkaat osallistuvat myös ruokalistan sekä juhlapyhien suunnitteluun. Ohjaajat auttavat asiakasta erilaisiin palveluiden hakemiseen ja hakeutumiseen.
Asiakkaat voivat itse valita, millaisiin henkilökunnan järjestämiin vapaa-ajantoimintoihin he haluavat osallistua. Seurantajaksolla yksikössä esim. ulkoiltiin usein, käytiin kauppakeskuksen tapahtumassa porukalla, yksikössä oli Aspa Säätiön pitämä Mielekäs Digi-ryhmä, käytiin Virtakiven saunalla sekä Kymen Paviljongilla kahvittelemassa ja ulkoilemassa, puhdistettiin porukalla ulkoseinää, hoidettiin kasvilaatikoita, tehtiin tuolijumppatuokiota, käytiin Tykkimäellä sekä keskustassa jätskillä, leivottin omavalintaista pizzaa, kerättiin marjoja sekä maalattiin.

Tavanan toteuttama asiakaskysely toteutettiin toukokuun loppupuolella. Saimme kyselystä 28 vastausta, joten vastausprosentti oli erittäin hyvä. Kyselyn tulosten perusteella 74.1% asiakkaistamme suosittelisi Tavanaa toisille apua ja tukea tarvitseville (asteikko 0-10, suosittelijat vastaus 9-10). 
Vastaukset eri väittämiin (asteikko 1-5):
· minua kunnioitetaan ka 4.7
· Palvelu on henkilökohtaista ka 4.8
· Toiveitani kunnioitetaan 4.5
· Voin osallistua itseäni koskeviin päätöksiin 4.7
· Olen tyytyväinen saamaani tukeen ja apuun 4.7

2. Toiminnan laadun arviointi

Yksikössä poikkeamat kirjataan IMS-järjestelmään, jotka käsitellään tiimipalaverissa, jotta korjaavat ja ennaltaehkäisevät toimenpiteet tulee pohdittua arjen tasolla. 

Toiminnan laatu on sidoksissa myös hyviin dokumentteihin, jotka on laadittu tilaajan ohjeistuksen mukaisesti. Seurantajaksolla päivitimme ”Turvallisesti työssä” -oppaan, teimme vaarojen ja haittojen arvioinnin, päivitimme elintarvikehygienian omavalvontasuunnitelman sekä siivoussuunnitelman.

3. Henkilöstötilanne

Henkilöstön määrä on turvallisella sekä riittävällä tasolla sekä työvuorosuunnittelussa että toteutuneissa työvuoroissa. Määräaikaisiin työsuhteisiin on saatu koulutettuja ja osaavia henkilöitä. Kesätyöntekijänä oli yksikössä vain entuudestaan tuttuja työntekijöitä. Henkilökunnan vaihtuvuus on viimeisen 6 kuukauden jaksolla ollut erittäin pieni. 


4. Onnistumiset

Tilaaja kävi ohjaus- ja valvontakäynnillä 13.5.2026, josta emme saaneet yhtään poikkeamaa. Saimme yhden positiivisen huomion ja kehittämissuosituksia jatkoon. 
Intervalliasunnon remontti valmistui kesän loppupuolella.

Ympärivuorokautisen asumisen asiakkaiden sekä läheisten yhteinen kesäretki pidettiin 22.7. Elimäellä, Hongiston lavalla. Ohjaajamme järjestivät mukavaa ohjelmaa ja tekemistä kaikille, tilaisuudessa oli mukana myös poni sekä koira, joita pääsi rapsuttelemaan. Kesäretken tuloksena syntyi yhteisötaideteos, joka on nähtävillä yksikön seinällä. 

Yhteisöllisen asumisen asiakkaiden kesäretki pidettiin 16.7. jossa lähdettiin junalla Lappeenrantaan, käytiin kierros kiertoajelubussilla ja tutustuttiin paikallisiin nähtävyyksiin sekä hiekkalinnoilla kiertämässä ja Fazerin tehtaanmyymälässä ostamassa herkkuja.

5. Kehittämissuunnitelmat

Kirjaamisen siirtyminen Kantaan ja rekisterinkäyttöoikeus sekä asiakastietojen turvallinen
käsittely. Sosiaalihuollon asiakastietojen kirjaaminen oikea-aikaisesti ja oikeisiin asiakasasiakirjoihin. Palvelun toteuttamissuunnitelmien siirtäminen SosMeta-lomakkeelle. Yksikössämme myös kehitetään kirjaamisen laatua ja yhtenäisiä toimintatapoja siten, että asiakkaiden oman näköinen ja tavoitteiden mukainen arjen toteutuminen sekä kommunikointi näkyvät kirjauksissa aiempaa selkeämmin.

Päivi Höök

